ai4bharat/Pralekha huggingface dataset:
শিল্পওবাণিজ্যমন্ত্রক
প্রধানমন্ত্রী আজ স্টার্টআপ সংস্থাগুলির সঙ্গে আলাপচারিতায় অংশ নেবেন এবং ‘প্রারম্ভ ; স্টারআপ ইন্ডিয়া আন্তর্জাতিক সম্মেলন’এ ভাষণ দেবেন
নতুন দিল্লি, ১৬ জানুয়ারি, ২০২১
“প্রারম্ভ : স্টার্টআপ ইন্ডিয়া আন্তর্জাতিক সম্মেলন” শুক্রবার থেকে শুরু হয়েছে। বিশ্বব্যাপী শীর্ষ স্থানীয় নেতৃত্বের মত প্রকাশের একটি অন্যতম প্ল্যাটফর্ম গড়ে তুলতে এই সম্মেলনের আয়োজন করা হয়েছে। সম্মেলনের প্রথম দিন বিমস্টেক গোষ্ঠীভুক্ত দেশগুলির মধ্যে স্টার্টআপ ইকো ব্যবস্থাপনা এবং সমন্বয় সাধনের গুরুত্বের ওপর আরোপ করা হয়। এমনকি প্রযুক্তি, উদ্ভাবন, শক্তিশালী নীতি গ্রহণ এবং উদ্যোগ ক্ষেত্রের বিষয়গুলি নিয়ে আলোচনা চালানো হয়। যুব উদ্ভাবক ও উদ্যোগপতিদের মত প্রকাশের সুযোগ করে দিতে বিশেষ সাহায্য করেছে এই সম্মেলন। দু’দিন ব্যাপী এই সম্মেলনের আয়োজন করেছে আন্তর্জাতিক বাণিজ্য ও শিল্প উৎসাহদান ক্ষেত্রে গঠিত দপ্তর এবং বাণিজ্য ও শিল্প মন্ত্রক। প্রধানমন্ত্রী শ্রী নরেন্দ্র মোদী আজ বিকেল পাঁচটায় ভিডিও কনফারেন্সের মাধ্যমে বিভিন্ন স্টার্টআপ সংস্থাগুলির সঙ্গে আলাপচারিতায় মিলিত হবেন এবং এই সম্মেলনে ভাষণ দেবেন।
দু’দিনের এই সম্মেলন শুরু হয়েছে গতকাল থেকে। কেন্দ্রীয় বাণিজ্য ও শিল্প মন্ত্রী পীযূষ গোয়েল এই সম্মেলনের উদ্বোধন করেন। তিনি এই সম্মেলনে উদ্ভাবক, উদ্যোগপতি, বিনিয়োগকারী, শিল্পপতি এবং শিক্ষাবিদদের উদ্দেশে বক্তব্য রাখেন। বিমস্টেক গোষ্ঠীভুক্ত দেশগুলি এই সম্মেলনে যোগ দিয়েছে। এদিন ভার্চুয়াল মাধ্যমে স্টার্টআপ সংস্থাগুলির কর্মকাণ্ডের সূচনাও করেন কেন্দ্রীয় মন্ত্রী।
সম্মেলনের প্রথম দিনে প্রায় ১ লক্ষ ২০ হাজারেরও বেশি ব্যক্তি নাম নথিভুক্ত করে ছিলেন। এমনকি বিমস্টেক গোষ্ঠীভুক্ত দেশগুলির একাধিক প্রতিনিধিও এতে অংশ নেন। এই সম্মেলনে বিমস্টেক গোষ্ঠীভুক্ত দেশগুলি বহুপাক্ষিক বিভিন্ন বিষয় নিয়ে আলোচনা চালান এবং তাদের উদ্ভাবনের বিষয়গুলি তুলে ধরেন। প্রথম দিনে ৭৫ জন বিনিয়োগকারীর সঙ্গে ৫৪টি উদ্যোগ সংস্থা আলাপচারিতায় অংশ নেয়।
দীর্ঘ এই আলোচনায় বিশ্বের বিভিন্ন বিষয় এবং শক্তিশালী স্টার্টআপ ব্যবস্থাপনা গঠন নিয়ে আলোচনা ও বিমস্টেক গোষ্ঠীভুক্ত দেশগুলির স্টার্টআপ প্রতিষ্ঠাতা বা বিশেষজ্ঞদের মত বিনিময় চলে। এই মত বিনিময়ের মাধ্যমে তরুণ প্রজন্ম কিভাবে বাণিজ্যিক ভিত্তিক শক্তিশালী কৌশল গঠনের মাধ্যমে সামাজিক উদ্ভাবন ক্ষেত্রে তাদের বিচার বুদ্ধিকে কাজে লাগাতে পারে তাও তুলে ধরা হয়। এমনকি ইকো ব্যবস্থাপনার জন্য একটি সফল ইনকিউবেশন গঠন ও স্টার্টআপ সংস্থাগুলির বিভিন্ন সুযোগ সুবিধা নিয়েও আলোচনা চলে। সম্মেলনের প্রথম দিনে স্টার্টআপ সংস্থাগুলির ব্যবসায়িক সুযোগ সুবিধা, আন্তর্জাতিককরণ, বিনিয়োগ বিষয় নিয়ে গোলটেবিল বৈঠকেরও আয়োজন করা হয়। এই বৈঠকে একাধিক শিল্পপতি, সংস্থার আধিকারিকরা অংশ নেন। ম্মেলনে “তারকাদের সঙ্গে আলাপচারিতা” বিষয়ে এক বিশেষ অধিবেশনের আয়োজন করা হয়েছিল।
প্রধানমন্ত্রী শ্রী নরেন্দ্র মোদী ২০১৬ সালের, ১৬ জানুয়ারি “প্রারম্ভ : স্টার্টআপ ইন্ডিয়া আন্তর্জাতিক সম্মেলন”এর সূচনা করে্ছিলেন। এবছর এই সম্মেলনে পাঁচ বছরে পড়েছে। ২০১৬ সালে স্টার্টআপ ইন্ডিয়া উদ্যোগ ক্ষেত্রে গঠিত ১৯টি বিষয় ভিত্তিক কার্যকরি পরিকল্পনা গ্রহণের মাধ্যমে এই সম্মেলনের আয়োজন করা হয়েছে।
প্রধানমন্ত্রীরদপ্তর
জাপানের প্রাক্তন প্রধানমন্ত্রী ইয়াসুহিরো নাকাসোনের প্রয়াণে প্রধানমন্ত্রীর শোকজ্ঞাপন
নতুনদিল্লি, ২৯ নভেম্বর, ২০১৯
প্রধানমন্ত্রী শ্রী নরেন্দ্র মোদী জাপানের প্রাক্তন প্রধানমন্ত্রী , সমাজসেবী মিঃ ইয়াসুহিরো নাকাসোনের প্রয়াণে শোকপ্রকাশ করেছেন।
তাঁর শোকবার্তায় প্রধানমন্ত্রী বলেন, “ বিশিষ্ট সমাজসেবী ও জাপানের প্রাক্তন প্রধানমন্ত্রী মিঃ ইয়াসুহিরো নাকাসোনের প্রয়ানে সমবেদনা জানাই। তাঁর যুগান্তকারী ভারত সফরের জন্য আমরা তাঁকে মনে রাখব। ২৩ বছর পর প্রথম কোন জাপানের প্রধানমন্ত্রী, ভারত সফর করেছিলেন।
আমাদের দ্বিপাক্ষিক সম্পর্কের উন্নয়নে মিঃ ইয়াসুহিরো নাকাসোনার অবদান ছিল মুল্যবান। সমসাময়িক ভারত জাপান সৌহার্দ্যর স্থপতি হিসেবে তিনি স্মরণীয় হয়ে থাকবেন।“
CG/CB
(Visitor Counter : 78
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৩ই জুন, ২০২১
ভারতে চিকিৎসাধীন সংক্রমিতের পরিমাণ নিম্নমুখী । এই সংখ্যা আরো কমে হয়েছে ১০,২৬,১৫৯ ।
গত চব্বিশ ঘন্টায় সক্রিয় সংক্রমিতের পরিমাণ কমেছে ৫৪,৫৩১।
গত ২৪ ঘন্টায় নতুন করে সংক্রমিত হয়েছেন ৮০,৮৩৪জন , যা ৭১ দিনের মধ্যে সর্বনিম্ন।
সারা দেশে এ পর্যন্ত মোট সুস্থ হয়েছেন ২ কোটি ৮০ লক্ষ ৪৩হাজার ৪শো ৪৬।
গত চব্বিশ ঘন্টায় আরোগ্য লাভ করেছেন ১,৩২,০৬২ জন।
পর পর ৩১ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৫.২৬%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৪.৭৪%।
পরপর ২০ দিন দৈনিক সংক্রমিতের হার ১০%র কম౼আজ এই হার ৪.২৫%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৭.৮১ কোটি।
দেশজুড়ে টিকাকরণ অভিযানে এ পর্যন্ত ২৫ কোটি ৩১ লক্ষ টিকা দেওয়া হয়েছে।
CG/CB/
(Visitor Counter : 121
প্রতিরক্ষামন্ত্রক
লেহ-র জেনারেল হাসপাতালের সুযোগ – সুবিধের বিষয়ে বিস্তারিত জানালো ভারতীয় সেনাবাহিনী
নতুন দিল্লি, ০৪ঠা জুলাই, ২০২০
প্রধানমন্ত্রী শ্রী নরেন্দ্র মোদী, তেসরা জুলাই লেহ-র যে জেনারেল হাসপাতালটিতে আহত সৈনিকদের দেখতে গিয়েছিলেন, সেখানকার সুযোগ সুবিধের বিষয়ে কোনো কোনো মহল থেকে দূর্ভাগ্যজনকভাবে কিছু ভিত্তিহীন অভিযোগ করা হয়েছে।
আমাদের সশস্ত্র সেনাবাহিনীর সাহসী সৈন্যদের চিকিৎসার বিষয়ে সংশয় প্রকাশ করা অত্যন্ত দূর্ভাগ্যজনক। সশস্ত্র বাহিনী, তাঁর সদস্যদের চিকিৎসার জন্য সেরা ব্যবস্থা করে থাকে।
এবিষয়ে স্পষ্ট করে জানানো ভালো যে, জেনারেল হাসপাতাল চত্বরে বিপর্যয় ব্যবস্থাপনার মোকাবিলা করার জন্য ১০০টি অতিরিক্ত শয্যার ব্যবস্থা করা হয়েছে। ঐ জেনারেল হাসপাতালের কোনো কোনো ওয়ার্ডে কোভিড – ১৯ এর নিয়ম মেনে আইসোলেশনের ব্যবস্থা করা হয়েছে।
এই হাসপাতালটিকে কোভিড – ১৯ চিকিৎসার হাসপাতাল হিসেবে পরিবর্তন করার পর, এর হলটিকে একটি ওয়ার্ডে রূপান্তরিত করা হয়েছে। অন্য সময়ে এই হলে প্রশিক্ষণের ব্যবস্থা করা হয়। তাই সেখানে অডিও – ভিডিওর ব্যবস্থা রয়েছে।
গালোয়ান থেকে আমাদের বীর যোদ্ধারা আসার পর তাদের কোভিড-এর জন্য কোয়ারান্টাইনে রাখা হয়েছে। সেনাপ্রধান জেনারেল এমএম নারাভানে এবং সেনাবাহিনীর কমান্ডাররা ঐ একই জায়গায় আমাদের বীর সৈন্যদের সঙ্গে দেখা করেছেন।
(CG/CB/SFS
বৈদ্যুতিন ও তথ্যপ্রযুক্তি মন্ত্রক
ইঞ্জিনিয়ারিং শিক্ষার্থী ও ফ্যাকাল্টির জন্য নিক ও সিবিএসসি-র যৌথ উদ্যোগে ১৪ জানুয়ারি কোলাবক্যাড সফটওয়্যার চালু হচ্ছে
নতুন দিল্লি, ১৩ জানুয়ারি, ২০২১
বৈদ্যুতিন ও তথ্যপ্রযুক্তি মন্ত্রকের অধীন ন্যাশনাল ইনফরমেটিক্স সেন্টার, নিক এবং শিক্ষা মন্ত্রকের অধীন সেন্ট্রাল বোর্ড অফ সেকেন্ডারি এডুকেশন, সিবিএসই-র যৌথ উদ্যোগে কোলাবক্যাড নামে একটি সফটওয়্যার চালু করা হচ্ছে। এটি একটি কম্পিউটার এনাবেলড সফটওয়্যার সিস্টেম। যা ইঞ্জিনিয়ারিং গ্রাফিক্স কারিকুলামে টু-ডি ড্রাফটিং ও ডিটেলিং থেকে থ্রি-ডি প্রোডাক্ট ডিজাইন করা সম্ভব হবে।
ইতিমধ্যেই কোলাবক্যাড থ্রিডি মডেলিং নিয়ে- নিক, সিবিএসসি ও অটল ইনোভেশন মিশন, নীতি আয়োগ একটি সর্বাঙ্গীণ ই-বুক প্রকাশ করেছে। এই ই-বুকটি কোলাবক্যাড পোর্টালের মাধ্যমে সর্বসাধারণের জন্য প্রকাশ করা হবে। এটির নকশা তৈরি করেছে নতুন দিল্লির নিক।
আগামী ১৪ জানুয়ারি সকাল ১১ টায় এটি আনুষ্ঠানিকভাবে চালু করা হবে।
এই উদ্যোগটির লক্ষ্য হচ্ছে দেশজুড়ে শিক্ষার্থীদের সৃজনশীলতা ও কল্পনার মুক্ত প্রবাহের সাথে থ্রি-ডি ডিজিটাল ডিজাইন তৈরি ও সংশোধন করতে একটি উপযুক্ত প্লাটফর্ম গড়ে তোলা। এই সফটওয়্যারটি শিক্ষার্থীদের পুরো নেটওয়ার্ক জুড়ে ডিজাইনের সাথে সহযোগিতা করতে এবং একইসাথে স্টোরেজ ও ভিস্যুয়ালাইজেশানের জন্য ডিজাইনের ডেটা এক্সেস করতে সক্ষম হবে।
সিবিএসসি-র চেয়ারম্যান শ্রী মনোজ আহুজার নেতৃত্বে বিভিন্ন বিদ্যালয়ের একাদশ ও দ্বাদশ শ্রেণীর শিক্ষার্থীদের জন্য ইঞ্জিনিয়ারিং গ্রাফিক্সের এই কোলাবক্যাড সফটওয়্যারটির সূচনা করা হবে। বিভিন্ন ধরনের থ্রি-ডি ডিজাইন এবং টু-ডি অংকন তৈরির জন্য পাঠক্রমের অংশ হিসেবে প্রাক্টিক্যাল অ্যাসাইনমেন্টের জন্য কোলাবক্যাড সফটওয়্যারটি ব্যবহার করা হবে। সারাদেশে ১৪০টিরও বেশি বিদ্যালয়ের শিক্ষার্থীরা এই সফটওয়্যারটির অ্যাক্সেস করতে পারবে।যা ইঞ্জিনিয়ারিং গ্রাফিক্সের ধারণাগুলি বোঝার জন্য ব্যবহার করা যেতে পারে।
প্রধানমন্ত্রীরদপ্তর
ওনাম উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২১ অগাস্ট, ২০২১
প্রধানমন্ত্রী শ্রী নরেন্দ্র মোদী ওনাম উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “ইতিবাচকতা, প্রাণবন্ততা, সৌভ্রাতৃত্ব ও সম্প্রীতির সঙ্গে সম্পর্কিত ওনাম উৎসবের বিশেষ এই মুহূর্তে শুভেচ্ছা। আমি প্রত্যেকের সুস্বাস্থ্য ও মঙ্গলময় জীবন কামনা করি”।
CG/BD/SB
(
প্রধানমন্ত্রীরদপ্তর
বিহার দিবস উপলক্ষে বিহারের জনগণকে শুভেচ্ছা জানিয়েছেন প্রধানমন্ত্রী
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী বিহার দিবস উপলক্ষে বিহারের জনগণকে শুভেচ্ছা জানিয়েছেন। তিনি বলেন, বিহার তার সমৃদ্ধ ইতিহাস ও প্রাণবন্ত সংস্কৃতির জন্য বিখ্যাত। বিহারের জনগণ সর্ব অর্থেই জাতীয় জীবনে বিশেষ অবদান রাখছেন এবং তাদের কঠোর পরিশ্রম ও একাগ্রতার মাধ্যমে বিশেষ পরিচিতি তৈরি করছেন।
প্রধানমন্ত্রী তাঁর ট্যুইটে বলেন;
“বিহার দিবস উপলক্ষে এই রাজ্যের ভাও ও বোনেদের অনেক অনেক শুভেচ্ছা। সমৃদ্ধ ইতিহাস এবং প্রাণবন্ত সংস্কৃতির জন্য বিখ্যাত বিহারের জনগণ দেশের উন্নয়নে বিশেষ অবদান রাখছেন। নিজেদের কঠোর পরিশ্রম ও একাগ্রতার মাধ্যমে বিশেষ পরিচিতিও তৈরি করে চলেছেন।”
PG/PM/NS
(
উপ-রাষ্ট্রপতিরসচিবালয়
উপ-রাষ্ট্রপতি শ্রী ভেঙ্কাইয়া নাইডু তিরুমালা-তে পূজা দিয়েছেন
বিশ্ব শান্তি ও ভারতকে উন্নত দেশ হিসাবে দেখার জন্য প্রার্থনা করেছেন উপ-রাষ্ট্রপতি
উপ-রাষ্ট্রপতি শ্রী এম ভেঙ্কাইয়া নাইডু, তাঁর স্ত্রী শ্রীমতী ঊষাম্মা এবং পরিবারের অন্যান্য সদস্যদের সঙ্গে আজ অন্ধ্রপ্রদেশের তিরুমালায় ভগবান শ্রী ভেঙ্কটেশ্বরের মূর্তি দর্শন করেছেন।
দর্শনের পর উপ-রাষ্ট্রপতি বলেন, তিনি ভারতকে উন্নত দেশ হিসাবে এবং সুনামের সঙ্গে দেশের সমৃদ্ধি দেখতে চান - এই প্রার্থনাই তিনি ভগবানের কাছে জানিয়েছেন।
উপ-রাষ্ট্রপতি আরও বলেন, তিনি বিশ্ব শান্তি এবং দ্বন্দ্ব, বৈষম্য, দুর্নীতি, ক্ষুধা ও দারিদ্র্যমুক্ত পৃথিবীর জন্য ভগবানের কাছে প্রার্থনা জানিয়েছেন।
শ্রী নাইডু জানান, তিনি বিভিন্ন দেশ ভ্রমণ করেছেন এবং বিশ্বে শান্তি স্থাপনের লক্ষ্যে একাধিক আন্তর্জাতিক সভায় যোগদান করেছেন। যে কোনও ধরণের বৈষম্য ও অসাম্যকে দূর করতে সমাজকে আরও শক্তিশালী করে তোলার জন্য তিনি ভগবানের কাছে প্রার্থনা করেছেন।
উপ-রাষ্ট্রপতি বলেন, আর্থিক সমৃদ্ধির লক্ষ্যে দেশ সঠিক পথেই এগোচ্ছে এবং উন্নয়নের সুফল সমাজের প্রত্যেক স্তরেই পৌঁছনো প্রয়োজন।
শ্রী নাইডু সকলের সুখ ও সমৃদ্ধি কামনা করেছেন। পর্যাপ্ত বৃষ্টি ও কৃষকদের উন্নতির জন্য ঈশ্বরের কাছে তিনি প্রার্থনা করেছেন।
উপ-রাষ্ট্রপতি বলেন, ঈশ্বরের কাছে প্রত্যেকেই সমান এবং সকলেরই সমান দর্শনের সুযোগ থাকা উচিত। সাধারণ ভক্তদের সমস্যা এড়াতে ভিভিয়াইপি-দের বছরে একবার করে তিরুমালা মন্দির পরিদর্শনের পরামর্শ দেন। তিনি বলেন, তবে এটা শুধু প্রস্তাব মাত্র। শ্রী নাইডু বলেন, যদি কোনও ভিভিআইপি দ্বিতীয়বার মন্দির পরিদর্শনে যান, তখন তাঁদের ভিভিআইপি-র সুযোগ না ব্যবহার করে সাধারণ ভক্তদের মতোই পরিদর্শন করা উচিত। তিনি বছরে একবার করে তিরুমালা পরিদর্শন করবেন বলে জানিয়েছেন।
(Visitor Counter : 162
সহযোগ মন্ত্রক
‘সমবায় ক্ষেত্রে বিশ্বের বৃহত্তম শস্য মজুত পরিকল্পনা’র বাস্তবায়নে একটি আন্তঃমন্ত্রণালয় কমিটি গঠন করা হবে
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ দেশের ‘সমবায় ক্ষেত্রে বিশ্বের বৃহত্তম শস্য মজুত পরিকল্পনা’র স্বার্থে একটি আন্তঃমন্ত্রণালয় কমিটি  গঠন ও তার ক্ষমতায়নের প্রস্তাবে অনুমোদন দেওয়া হয়। কেন্দ্রীয় কৃষি ও কৃষক কল্যাণ মন্ত্রক; উপভোক্তা, খাদ্য ও গণবন্টন বিষয়ক মন্ত্রক এবং খাদ্য প্রক্রিয়াকরণ শিল্প মন্ত্রকের বিভিন্ন কর্মসূচির মধ্যে সমন্বয়সাধনের মাধ্যমে এই মজুত পরিকল্পনার বিষয়টিকে বাস্তবায়িত করা হবে।
কেন্দ্রীয় সমবায় মন্ত্রকের একটি পাইলট প্রকল্পের আওতায় পরিকল্পনার কাজকে পেশাদারিত্বের সঙ্গে নির্দিষ্ট সময়সীমার মধ্যে শেষ করার লক্ষ্যে সর্বতোভাবে প্রচেষ্টা চালানো হবে। এজন্য দেশের বিভিন্ন রাজ্য ও কেন্দ্রশাসিত অঞ্চলের অন্তত ১০টি নির্দিষ্ট জেলাকে বেছে নেওয়া হবে। প্রকল্প রূপায়ণের কাজে দেশের বিভিন্ন অঞ্চলের চাহিদাকে গুরুত্ব দেওয়ার পাশাপাশি এ সম্পর্কিত কর্মপ্রচেষ্টার সুবাদে প্রাপ্ত শিক্ষা ও অভিজ্ঞতাকে কাজে লাগিয়ে সারা দেশে এই পরিকল্পনা বাস্তবায়িত করা হবে।
কেন্দ্রীয় সমবায় মন্ত্রীর নেতৃত্বে গঠিত হবে এই আন্তঃমন্ত্রক কমিটিটি । সদস্য হিসেবে কমিটিতে থাকবেন কেন্দ্রীয় কৃষি ও কৃষক কল্যাণ, উপভোক্তা, খাদ্য ও গণবন্টন এবং খাদ্য প্রক্রিয়াকরণ শিল্প মন্ত্রকের মন্ত্রীরা। এছাড়াও, সংশ্লিষ্ট মন্ত্রকগুলির সচিবদেরও কমিটির সদস্য রূপে অন্তর্ভুক্ত করা হবে।
সংশ্লিষ্ট মন্ত্রকগুলির চিহ্নিত কর্মসূচিগুলির আওতায় যে ব্যয় বরাদ্দ অনুমোদিত হয়েছে, তার সাহায্যেই এই পরিকল্পনাটি রূপায়িত হবে বলে জানানো হয়েছে। পরিকল্পনার আওতায় যে সমস্ত প্রকল্প ও কর্মসূচির মধ্যে সমন্বয়সাধন করা হবে, তার মধ্যে রয়েছে – কেন্দ্রীয় কৃষি ও কৃষক কল্যাণ মন্ত্রকের কৃষি পরিকাঠামো তহবিল , কৃষি বিপণন পরিকাঠামো কর্মসূচি , সুসংহত বাগিচা উন্নয়ন মিশন  এবং কৃষি ব্যবস্থাপনা সম্পর্কিত সাব-মিশন। এই সমন্বয় প্রক্রিয়ার সঙ্গে যুক্ত করা হবে কেন্দ্রীয় খাদ্য প্রক্রিয়াকরণ শিল্প মন্ত্রকের প্রধানমন্ত্রী অণু খাদ্য প্রক্রিয়াকরণ শিল্প কর্মসূচি  এবং প্রধানমন্ত্রী কিষাণ সম্পদ যোজনা । এছাড়াও, কেন্দ্রীয় উপভোক্তা, খাদ্য ও গণবন্টন মন্ত্রকের জাতীয় খাদ্য সুরক্ষা আইনের আওতায় খাদ্যশস্য বন্টন কর্মসূচি ও ন্যূনতম সহায়ক মূল্যে সংগ্রহ অভিযান কর্মসূচিকেও সমন্বয় প্রচেষ্টার অন্তর্ভুক্ত করা হবে।
কেন্দ্রীয় মন্ত্রিসভার অনুমোদন দানের এক সপ্তাহের মধ্যে গঠন করা হবে জাতীয় পর্যায়ের একটি সমন্বয় কমিটি। আবার, মন্ত্রিসভার সিদ্ধান্তের ১৫ দিনের মধ্যেই জারি করা হবে পরিকল্পনা বাস্তবায়নের সুনির্দিষ্ট রূপরেখাটি। এছাড়াও, কেন্দ্রীয় মন্ত্রিসভার অনুমোদনের ৪৫ দিনের মধ্যে কেন্দ্র ও রাজ্য সরকারগুলির এ সম্পর্কিত কর্মসূচিগুলির সঙ্গে প্যাক্স-কে যুক্ত করতে একটি পোর্টালও গড়ে তোলা হবে। অনুমোদিত প্রস্তাবটির রূপায়ণের কাজ শুরু হবে মন্ত্রিসভার অনুমোদনের ৪৫ দিনের মধ্যে। অর্থাৎ, সমগ্র প্রক্রিয়াটি সুনির্দিষ্ট সময়সীমার মধ্যে শেষ করার জন্য সর্বতোভাবে চেষ্টা চালানো হবে।
CG/SKD/DM/
(Visitor Counter : 44
নারীওশিশুবিকাশমন্ত্রক
কিশোর-কিশোরীদের জন্য আবাসন
নতুন দিল্লি, ১৭ ডিসেম্বর, ২০২১
কিশোর-কিশোরীদের জন্য বিচার ব্যবস্থা বা জুভেনাইল জাস্টিস  আইন, ২০১৫ –তে শিশুদের নিরাপত্তা, মর্যাদা এবং কল্যাণ নিশ্চিত করা হয়েছে। এই আইনের মাধ্যমে তাদের সুরক্ষা, চিকিৎসা এবং মৌলিক চাহিদা পূরণ করা হয়েছে। কেন্দ্রীয় সাহায্যপ্রাপ্ত শিশু সুরক্ষা পরিষেবা  প্রকল্পটি রাজ্য এবং কেন্দ্রশাসিত অঞ্চলে চালু করা হয়েছে। এর আওতায় শিশুদের বাধ্যতামূলকভাবে যত্ন নেওয়া এবং কঠিন পরিস্থিতিতে পরিষেবা প্রদান করা হয়ে থাকে। সংশ্লিষ্ট রাজ্য এবং কেন্দ্রশাসিত অঞ্চলগুলিকে এই জুভেনাইল জাস্টিস আইন ২০১৫ বাস্তবায়নের ক্ষেত্রে দায়িত্ব দেওয়া হয়েছে। এই আইন অনুসারে কিশোর-কিশোরীদের আবাসন গঠন সহ শিশুদের যত্ন নেওয়ার জন্য প্রতিষ্ঠানগুলিকে সুনির্দিষ্ট মানদণ্ড মেনে চলা বাধ্যতামূলক। মন্ত্রক এই প্রতিষ্ঠানগুলির সঙ্গে নিয়োমিত যোগাযোগ রক্ষা করে চলেছে। এমনকি এই ধরণের সমস্ত প্রতিষ্ঠানে বাধ্যতামূলকভাবে পরিদর্শনের বিষয়ে রাজ্য ও কেন্দ্রশাসিত অঞ্চলগুলিকে সময়ে সময়ে বিভিন্ন পরামর্শ পাঠানো হয়েছে।
এই আইনের আওতায় শিশুদের যত্নের বিষয়ে পোশাক-পরিচ্ছদ, প্রসাধন সমগ্রী, পুষ্টিকর খাদ্য, স্বাস্থ্য, চিকিৎসা ব্যবস্থা ইত্যাদি বিষয়গুলি মেনে চলার ক্ষেত্রে মন্ত্রক বারংবার রাজ্য ও কেন্দ্রশাসিত অঞ্চলগুলিকে অনুরোধ করেছে। এমনকি বাল্য বিবাহ নিষিদ্ধ করার লক্ষ্যে ২০০৬ সালে বাল্যবাবাহ নিষেধাজ্ঞা আইন প্রণয়ন করা হয়েছে। এই আইন অনুযায়ী বাল্য বিবাহ একটি জামিন অযোগ্য অপরাধ।
পুলিশ প্রশাসন ও আইনশৃঙ্খলা রক্ষা করার দায়িত্ব সংশ্লিষ্ট রাজ্য ও কেন্দ্রশাসিত অঞ্চলের। দেশের সংবিধানের সপ্তম তফশিলের -এর আওতায় এই দায়িত্ব দেওয়া হয়েছে। তাই রাজ্যসরকার ও কেন্দ্রশাসিত অঞ্চলের প্রশাসনকে মানব পাচার সহ এই ধরণের সমস্ত অপরাধ প্রতিরোধ, শনাক্তকরণ এবং তদন্ত ও বিচারের দাত্বিও দেওয়া হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 601
আবাসনএবংশহরাঞ্চলেরদারিদ্র্যদূরীকরণমন্ত্রক
পিসিএমসি কোভিড–১৯ মহামারীর মোকাবিলায় গৃহীত কৌশল এবং সমাধান
নতুন দিল্লি, ১৪ এপ্রিল, ২০২০
পুণে শহরের সংযোজিত অঞ্চল পিম্পরি চিঞ্চওয়ার। এই অঞ্চলটি পুণের শহরতলিতে। পিম্পরি চিঞ্চওয়ার একটি শিল্পতালুক এবং উন্নয়নশীল শহর। গত কয়েকবছরে এই শহরে জনসংখ্যা ক্রমশ বৃদ্ধি পাচ্ছে। তাই, পিম্পরি চিঞ্চওয়ার পৌরসভা, বর্জ ও পয়ঃনিকাশী ব্যবস্থাপনায় যথেষ্ট সাফল্য অর্জন করেছে। কোভিড – ১৯ মহামারীর মোকাবিলায় এই শহর বেশ কয়েকটি উদ্যোগ গ্রহণ করেছে। পিম্পরি চিঞ্চওয়ার স্মার্টসিটি লিমিটেড-এর অধীনে একটি ‘ওয়াররুম’ তৈরি করা হয়েছে। নাগরিকরা একটি হেল্প লাইন নাম্বারের মাধ্যমে এই ওয়াররুমে যে কোনো প্রশ্ন করলে তার উত্তর, একদল পেশাদারকর্মী দিচ্ছেন।
পৌরসভা, একটি অ্যাপ চালু করেছে, যেখানে ডিজিট্যাল পদ্ধতিতে এই পৌরসভার অঞ্চলে কোভিড–১৯ এর বিষয়ে নানা তথ্য জানা যাচ্ছে। অ্যাপটিতে কোয়ারান্টাইনে থাকা ব্যক্তিদের সম্পর্কে জানা যাচ্ছে। এছাড়া এই অ্যাপের মাধ্যমে পিম্পরি চিঞ্চওয়ার পুরসভা ত্রাণ কাজে এগিয়ে আসার জন্য নাগরিকদের উদ্দেশে আহ্বান জানাচ্ছে। পাশাপাশি নাগরিকরা তাদের কাছাকাছি হাসপাতাল, সরকারী দপ্তর, বাজার সহ যেকোনো গুরুত্বপূর্ণ জায়গার বিষয়ে এই অ্যাপটির মাধ্যমে জানতে পারছেন। পুরসভা এই অ্যাপের মধ্যে ৪০টি বিনামূল্যে খাদ্যবন্টন কেন্দ্র, ৯টি আশ্রয় কেন্দ্র, ৩৫টির বেশি আপৎকালীন চিকিৎসা কেন্দ্র, ৫০টির বেশি মুদিখানার জিনিস সরবরাহকারী হোম ডেলিভারি কেন্দ্রের তথ্য রয়েছে। পুরসভা, করোনা যোদ্ধাদের যত্নের ব্যাপারে অত্যন্ত সক্রিয়। তারা যেন বিশেষ সুরক্ষা সরঞ্জাম পান, তা নিশ্চিত করা হয়েছে। সোশ্যাল মিডিয়া, মূদ্রণ ও বৈদ্যুতিন মাধ্যমের সাহায্যে নাগরিকদের মধ্যে কোভিড-১৯ এর বিষয়ে সচেতনতা গড়ে তোলা হচ্ছে। এছাড়া, নিয়মিতভাবে স্বাস্থ্যবিধি মেনে চলার ক্ষেত্রে নানা পরামর্শ, সর্বসাধারণের জন্য ঘোষণার ব্যবস্থা অর্থাৎ পাবলিক অ্যাড্রেস সিসটেমের মাধ্যমে দেওয়া হচ্ছে।
(CG/CB
প্রধানমন্ত্রীরদপ্তর
পদ্মশ্রী রেন সোনম শেরিং লেপচার প্রয়াণে প্রধানমন্ত্রীর শোক প্রকাশ
নয়াদিল্লি, ৩০ জুলাই, ২০২০
পদ্মশ্রী রেন সোনম শেরিং লেপচার প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “পদ্মশ্রী রেন সোনম শেরিং লেপচাজি ছিলেন এক বহুমুখী ক্ষমতার অধিকারী। মহান লেপচা সংস্কৃতিকে জনপ্রিয় করে তুলতে তিনি অসামান্য অবদান রেখেছিলেন। তাঁর কর্ম ও আদর্শ সমস্ত প্রজন্মের কাছেই শ্রদ্ধা পেয়েছে। তাঁর প্রয়াণে অত্যন্ত ব্যথিত। তাঁর পরিবার ও অনুগামীদের সমবেদনা জানাই। ওম শান্তি।”
CG/BD/DM
(
প্রধানমন্ত্রীরদপ্তর
বিশিষ্ট সুরকার ও কন্ঠশিল্পী শ্রী বাপ্পি লাহিড়ীর প্রয়াণে প্রধানমন্ত্রীর শোক প্রকাশ
নয়াদিল্লি, ১৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট সুরকার ও কন্ঠশিল্পী শ্রী বাপ্পি লাহিড়ীর প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “শ্রী বাপ্পি লাহিড়ীজীর সঙ্গীত সকলকে মোহিত করেছিল। তাঁর সঙ্গীতে বিভিন্ন ভাবনার অপরূপ সমাবেশ ঘটেছিল। বিভিন্ন প্রজন্মের মানুষ তাঁর শিল্পকর্মের সঙ্গে নিজেদের যোগসূত্র খুঁজে পান। তাঁর প্রাণবন্ত স্বভাব সকলেই স্মরণ করবেন। তাঁর প্রয়াণে অত্যন্ত ব্যথিত। তাঁর পরিবার ও গুণমুগ্ধদের সমবেদনা জানাই। ওম শান্তি”।
CG/BD/SB
(
কেন্দ্রীয়মন্ত্রিসভা
কেন্দ্রীয় মন্ত্রিসভা স্টকহোম সমঝোতা অনুসারে নথিভুক্ত ৭টি স্থায়ী কার্বন সংক্রান্ত দূষিত পদার্থের বিষয়ে ব্যবস্থা গ্রহণের অনুমোদন দিয়েছে এবং ভবিষ্যতে এই প্রক্রিয়া বজায় রাখার জন্য প্রয়োজনীয় দায়িত্ব পালনের ক্ষমতা নিজের কাছে রাখার সিদ্ধান্ত নিয়েছে
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে স্টকহোম সমঝোতা অনুসারে নথিভুক্ত ৭টি স্থায়ী কার্বন সংক্রান্ত দূষিত পদার্থকে  নিষিদ্ধ করার বিষয়ে অনুমোদন দেওয়া হয়েছে। মন্ত্রিসভা এই রাসায়নিক পদার্থগুলির বিষয়ে প্রয়োজনীয় সিদ্ধান্ত গ্রহণের দায়িত্ব বিদেশমন্ত্রী এবং পরিবেশ, বন ও জলবায়ু পরিবর্তন মন্ত্রীর ওপর দিয়েছে।
স্টকহোম সমঝোতা মানুষের স্বাস্থ্য এবং পরিবেশ রক্ষার জন্য করা হয়েছে। এখানে পরিবেশ, জীব-জগতের ওপর বিরূপ প্রতিক্রিয়া সৃষ্টি করে এবং দীর্ঘমেয়াদী প্রতিক্রিয়া সৃষ্টি হতে পারে এ ধরণের রাসায়নিক পদার্থ- -কে চিহ্নিত করা হয়। ক্যান্সার, স্নায়ুতন্ত্রের সমস্যা, রোগ প্রতিরোধ জনিত নানা অসুখ, শিশুদের বিকাশে ব্যাঘাত ঘটানো এবং স্বাভাবিকভাবে শিশুর জন্মদানের মতো সমস্যা এইসব পিওপিএস-এর থেকে হয়ে থাকে। বৈজ্ঞানিক গবেষণা এবং সদস্য রাষ্ট্রগুলির মধ্যে আলাপ-আলোচনার মধ্যে দিয়ে এই পিওপিএস-গুলিকে তালিকাভুক্ত করা হয়।
২০০৬এর ১৩ই জানুয়ারি সংবিধানের ২৫এর ৪ ধারা অনুসারে ভারত স্টকহোম সমঝোতাকে অনুমতি দিয়েছে। তবে রাষ্ট্রসংঘের নীতির সঙ্গে সাযুজ্য রেখে বিভিন্ন রাসায়নিক পদার্থের অনুমোদন, গ্রহণযোগ্যতার ক্ষেত্রে নিজস্ব সিদ্ধান্ত নেওয়ার ক্ষমতা ভারতের রয়েছে।
১৯৮৬ সালের পরিবেশ  আইনের ধারা অনুসারে পরিবেশ, বন ও জলবায়ু পরিবর্তন মন্ত্রক স্থায়ী কার্বন সংক্রান্ত দূষিত পদার্থের নিয়ন্ত্রণ সংক্রান্ত নিয়মাবলীর বিষয়ে বিজ্ঞপ্তি জারি করেছে। পরিবেশ রক্ষা এবং মানুষের স্বাস্থ্য সংকটের প্রতি দায়বদ্ধতার জন্য এগুলি নিয়ন্ত্রণ করা হচ্ছে। যে ৭টি রাসায়নিক পদার্থ তৈরি, বিক্রি, ব্যবহার, আমদানি ও রপ্তনীর ওপর নিষেধাজ্ঞা জারি করা হয়েছে সেগুলি হল- ১) ক্লোরডেকন, ২)হেক্সাব্রোমোবাইফেনাইল, ৩)হেক্সাব্রোমোডাইফেনাইল ইথার ও হেক্টাব্রোমোডাইফেনাইল ইথার , ৪) টেট্রাব্রোমোডাইফেনাইল ইথার এবং পেন্টাব্রোমোডাইফেনাইল ইথার , ৫) পেন্টাক্লোরোবেঞ্জিন, ৬) হেক্সাব্রোমোসাইক্লোডোডেকেন, ৭) হেক্সাক্লোরোবিউটাডাইন। এগুলি স্টকহোম সমঝোতায় পিওপিএস তালিকাভুক্ত।
কেন্দ্রীয় মন্ত্রিসভা এই পিওপিএস-গুলির বিষয়ে সিদ্ধান্তের অনুমোদন দেওয়ার বিষয়ে ভারতের আন্তর্জাতিক ক্ষেত্রে পরিবেশ ও মানব স্বাস্থ্য রক্ষার বিষয়ে অঙ্গীকার প্রতিফলিত হয়। এর মাধ্যমে এটিও প্রকাশ হয় যে অনিচ্ছাকৃতভাবে বিভিন্ন রাসায়নিক পদার্থ উৎপাদন এবং সেগুলিকে সংগ্রহ করার বিষয়ে জাতীয় পরিকল্পনা গ্রহণের ক্ষেত্রে সরকার প্রয়োজনীয় ব্যবস্থা নেবে। এর মধ্য দিয়ে আন্তর্জাতিক স্তরে পরিবেশগত বিভিন্ন সুবিধার জন্য আর্থিক সম্পদ ভারত ব্যবহার করার সুযোগ পাবে।
CG/CB/NS
(
নির্বাচনকমিশন
ভোটদান প্রক্রিয়ায় সর্বস্তরের নাগরিককে সামিল করতে নির্বাচন কমিশনের দু দিনের পরামর্শ বৈঠকের সূচনা আগামীকাল
নয়াদিল্লি, ০৩ জুলাই, ২০১৮
নির্বাচন প্রক্রিয়ায় দেশের সর্বস্তরের নাগরিকের অংশগ্রহণ সুনিশ্চিত করতে, নতুন দিল্লীতে আজ নির্বাচন কমিশনের বৈঠক বসছে। দুই নির্বাচন কমিশনার শ্রী সুনীল অরোরা এবং শ্রী অশোক লাভাসা-র উপস্হিতিতে বৈঠকের উদ্বোধন করবেন মুখ্য নির্বাচন কমিশনার শ্রী ও পি রাওয়াত। ভোটদান পর্বে কোনও ভোটারই যাতে বাদ না পড়েন এবং প্রতিবন্ধী ভোটাররাও যাতে ভোটদান প্রক্রিয়ায় অংশগ্রহণে উৎসাহী হয়ে ওঠেন তার উপায় খুঁজে বের করার ওপর বিশেষ জোর দেওয়া হবে দু দিনের এই পরামর্শ বৈঠকে। ‘ভোটারদের পদ্ধতিগতভাবে শিক্ষাদান এবং নির্বাচনী প্রক্রিয়ায় অংশগ্রহণ’  বিষয়ক একটি পোর্টালেরও সূচনা হবে বৈঠকের উদ্বোধনী পর্যায়ে।
জাতীয় পর্যায়ের এই বৈঠকে অন্যান্যদের মধ্যে অংশগ্রহণ করবেন বিভিন্ন রাজ্যের মুখ্য নির্বাচন আধিকারিক, অন্যভাবে সক্ষম ব্যক্তিদের ক্ষমতায়নের কাজে যুক্ত সুশীল সমাজের প্রতিনিধি এবং কেন্দ্রীয় সামাজিক ন্যায় ও ক্ষমতায়ন, বৈদ্যুতিন ও তথ্যপ্রযুক্তি, ক্রীড়া ও যুব বিষয়ক মন্ত্রকের পদস্হ আধিকারিকবৃন্দ। এছাড়াও কেন্দ্রীয় মাধ্যমিক শিক্ষা পর্ষদ , কেন্দ্রীয় পূর্ত দপ্তর, এবং জাতীয় সাক্ষরতা মিশনের প্রতিনিধিরা।
প্রসঙ্গত উল্লেখ্য, ভারতীয় নির্বাচন কমিশনের ২০১৬-২০২৫ এই সময়কালের কৌশলগত কর্মসূচিতে যে বিষয়টির ওপর বিশেষ গুরুত্ব দেওয়া হচ্ছে, তা হল নির্বাচনী প্রক্রিয়ায় ‘পূর্ত দপ্তরের অন্তর্ভুক্তি’। এছাড়াও এ বছর জাতীয় ভোটার দিবস উদযাপনের মূল থিম হিসাবে বেছে নেওয়া হয়েছে ‘সকলের জন্য নির্বাচন’ এই বিষয়টিকে।
CG/SKD/NS/…
(Visitor Counter : 73
কেন্দ্রীয়মন্ত্রিসভা
গোয়ার মুখ্যমন্ত্রী শ্রী মনোহর পারিকরের দুঃখজনক প্রয়াণে মন্ত্রিসভার শোক প্রকাশ
নয়াদিল্লি, ১৮ মার্চ, ২০১৯
গোয়ার মুখ্যমন্ত্রী মনোহর পারিকরের প্রয়াণে কেন্দ্রীয় মন্ত্রিসভা গভীর শোক প্রকাশ করেছে। প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে গোয়ার পানাজিতে, রবিবার, ১৭ই মার্চ মনোহর পারিকরের দুঃখজনক প্রয়াণে শোক প্রকাশ করে তাঁর স্মরণে দু’মিনিট নীরবতাও পালন করা হয়।
মন্ত্রিসভা, ১৮ই মার্চ সমস্ত রাজ্য ও কেন্দ্রশাসিত অঞ্চল সহ দিল্লি এবং গোয়ার সর্বত্র জাতীয় পতাকা অর্ধনমিত রাখার পাশাপাশি, দেশে একদিনের রাষ্ট্রীয় শোক পালনের বিষয়টিতেও সম্মতি দিয়েছে।
শ্রী মনোহর পারিকরের স্মৃতিতে গভীর শ্রদ্ধা জানিয়ে মন্ত্রিসভা নিম্নলিখিত শোক প্রস্তাবটি গ্রহণ করেছে :
“গোয়ার পানাজিতে ১৭ই মার্চ সন্ধ্যায় রাজ্যের মুখ্যমন্ত্রী শ্রী মনোহর পারিকরের দুঃখজনক প্রয়াণে মন্ত্রিসভার পক্ষ থেকে গভীর শোক প্রকাশ করা হচ্ছে। তাঁর প্রয়াণে দেশ একজন প্রবীণ ও বিশিষ্ট নেতাকে হারাল, যাঁকে ভালোবেসে সবাই তাঁকে সাধারণের মুখ্যমন্ত্রী হিসেবে অভিহিত করত।
তাঁর জন্ম ১৯৫৫-র ১৩ই ডিসেম্বর গোয়ার মাপুসায়। মারগাঁও-এর লয়োলা স্কুল থেকে তিনি বিদ্যালয়স্তরের শিক্ষা গ্রহণের পর ১৯৭৮-এ মুম্বাই আইআইটি-র ধাতুবিদ্যা সংক্রান্ত ইঞ্জিনিয়ারিং-এ স্নাতকোত্তর ডিগ্রি লাভ করেন। রাজনীতিতে যোগ দেওয়ার পূর্বে কিশোর বয়সেই শ্রী পারিকর রাষ্ট্রীয় স্বয়ংসেবক সঙ্ঘ বা আরএসএস-এ যোগ দেন। আইআইটি মুম্বাই থেকে স্নাতকোত্তর ডিগ্রি অর্জনের পর তিনি গোয়ার মাপুসায় আরএসএস-এর কাজে যুক্ত হয়ে পড়েন এবং ২৬ বছর বয়সেই সঙ্ঘচালক হয়ে ওঠেন।
ভারতীয় জনতা পার্টির একজন সদস্য হিসেবে শ্রী পারিকর ১৯৯৪ সালে গোয়া বিধানসভায় নির্বাচিত হন। ২০০০ সালের ২৪শে অক্টোবর তিনি প্রথমবার গোয়ার মুখ্যমন্ত্রী হিসেবে দায়িত্ব নেন। মুখ্যমন্ত্রী পদে ২০০২-এর ২৭শে ফেব্রুয়ারি পর্যন্ত তিনি দায়িত্ব পালন করেন। এরপর, ২০০২-এর তেসরা জুন তিনি পুনরায় রাজ্যের মুখ্যমন্ত্রী হিসেবে পুনর্নিবাচিত হন এবং ২০০৫-এর দোসরা ফেব্রুয়ারি পর্যন্ত এই পদে আসীন ছিলেন। রাজ্যের মুখ্যমন্ত্রী হিসেবে তিনি তৃতীয়বার ২০১২-র ৯ই মার্চ দায়িত্ব গ্রহণ করেন এবং ২০১৪-র ৮ই নভেম্বর পর্যন্ত এই দায়িত্বে আসীন ছিলেন। ২০১৪-র ৯ই নভেম্বর শ্রী পারিকর ভারতের প্রতিরক্ষা মন্ত্রী হিসাবে দায়িত্ব গ্রহণ করেন এবং ২০১৭-র ১৩ই মার্চ পর্যন্ত এই দায়িত্ব পালন করেন। শ্রী পারিকর পুনরায় ২০১৭-র ১৪ই মার্চ রাজ্যের মুখ্যমন্ত্রী হিসেবে শপথ নেন।
তাঁর সরলতা এবং একজন ব্যতিক্রমী প্রশাসক হিসেবে সক্ষমতার জন্য শ্রী পারিকর স্মরণীয় হয়ে থাকবেন। আধুনিক গোয়া নির্মাণে তাঁর অবদান এবং ভারতীয় সেনাবাহিনীর আধুনিকীকরণ তথা প্রাক্তন সেনাকর্মীদের কল্যাণে অসামান্য অবদানের জন্য তিনি স্মরণীয় হয়ে থাকবেন।
আইআইটি মুম্বাই ২০০১ সালে শ্রী পারিকরকে ‘এক উজ্জ্বল বিশিষ্ট প্রাক্তনী’ পুরস্কার দিয়ে সম্মানিত করে। গোয়ার ন্যাশনাল ইনস্টিটিউট অফ টেকনলজি ২০১৮-তে তাঁকে সাম্মানিক ডক্টরেট ডিগ্রি প্রদান করে। সে বছরই তিনি ডঃ এস পি মুখার্জি পুরস্কারেও ভূষিত হন। তাঁর দুই ছেলে বর্তমান।
সরকার এবং সমগ্র জাতির পক্ষ থেকে মন্ত্রিসভা শোকসন্তপ্ত পরিবার ও গোয়াবাসীর প্রতি আন্তরিক সমবেদনা জানায়।”
CG/BD/DM
(Visitor Counter : 166